Maria Schell

Maria Margarethe Anna Schell, nada en Viena (Austria) o 15 de xaneiro de 1926 e finada en Preitenegg (Carintia) o 26 de abril de 2005, foi unha actriz austríaca-suíza, unha das máis destacadas do cinema de Alemaña das décadas de 1950 e 1960.

 Traxectoria 
Schell naceu na capital austríaca, filla da actriz Margarethe (de solteira Noé von Nordberg; 1905–1995), que dirixía unha escola de interpretación, e Hermann Ferdinand Schell (1900–1972), poeta, novelista e dramaturgo suízo, dono dunha farmacia.Maximillian Schell Film Reference biography<ref name=Ross>Ross, Lillian and Helen. The Player: A Profile of an Art], Simon & Schuster (1961) pp. 231-239</ref> Os seus pais eran católicos. Era a irmá máis vella do actor Maximilian Schell e dos menos coñecidos actores Carl Schell (1927-2019) e Immaculata "Immy" Schell (1935-1992).

Tralo Anschluss en 1938, a familia mudouse a Zürich. Maria Schell comezou a estudar comercio, mais deseguido entrou no cinema cando coñeceu o actor e director suízo Sigfrit Steiner.
miniatura|Schell en Ámsterdam, 1976
Schell debutou co filme de Steiner de 1942 Steibruch, xunto ao célebre actor suízo Heinrich Gretler, e comezou a recibir clases de interpretación por varios compromisos teatrais. Trala segunda guerra mundial, obtivo o seu primeiro papel protagonista no filme de 1948 Der Engel mit der Posaune, dirixido por Karl Hartl. Protagonizou filmes como The Magic Box, Dr. Holl (1951), So Little Time (1952) ou The Heart of the Matter (1953). As súas interpretacións emotivas valéronlle o alcume de Seelchen ("pequana alma"), que cuñou o seu colega Oskar Werner.

O filme de 1956 Gervaise dirixido por René Clément foi candidato ao Óscar ao mellor filme en lingua estranxeira. Mentres estaba en Hollywood, Schell coñeceu a Yul Brynner, que logrou para ela o papel de Grushenka en The Brothers Karamazov (1958). Schell tamén protagonizou con Gary Cooper A árbore do aforcado (1959), e con Glenn Ford Cimarron (1960). Outros papeis importantes foron en Le notti bianche (1957), Rose Bernd (1957) e Superman (1978). Schell interpretou a nai Maria na secuela de Lilies of the Field titulada Christmas Lilies of the Field.

Os seus últmios anos foron ensombrecidos pola súa mala saúde. Intentou suicidarse en 1991 e sufriu varios infartos. A súa última aparición pública foi na estrea do filme documental do seu irmán Maximilian My Sister Maria (2002); ambos recibiron o premio Bambi polo seu traballo.

Schell viviu recluída nunha aldea remota de Preitenegg, en Carintia, nos Alpes austríacos ata a súa morte por pneumonía aos 79 anos. Tralo seu pasamento, o seu irmán publicou unha declaración que día en parte:

 Vida persoal 
Schell casou dúas veces. Primeiro co director de cinema Horst Hächler, do que se divorciou en 1965, e despois co director Veit Relin, do que se divorciou en 1986. A súa filla do segundo matrimonio, a actriz Marie Theres Relin (nada en 1966), casou co dramaturgo bávaro Franz Xaver Kroetz, co que tivo tres fillos. Fixo aparicións nos medio e en Internet como voceira en prol das amas de casa (If Pigs Could Fly. Die Hausfrauenrevolution, 2004). 

Schell admitiu que tivo un apaixonado romance con Glenn Ford en 1960 durante a rodaxe do filme Cimarron. O fillo de Ford, Peter, confirmou a historia na súa biografía de 2011 Glenn Ford: A Life.Ford, Peter. Glenn Ford: A Life (Wisconsin Film Studies). Madison, Wisconsin: University of Wisconsin Press, 2011. p.193-195 and p.198-199  En 1981, Schell regalou a Ford un dachshund cachorro que el chamou Bismarck. O can converteuse no favorito del e unha axuda cando enfermou e se viu encamado. Trala morte do can, el incinerouno e pediu que enterrasen as cinzas con el cando morrese. Así se fixo cando Ford morreu en 2006.Ford, Peter. Glenn Ford: A Life (Wisconsin Film Studies). Madison, Wisconsin: University of Wisconsin Press, 2011. p.290 and p.308-309 

 Filmografía 

 Steibruch (1942) como Meiti / Gretl
 Der Engel mit der Posaune (1948) como Selma Rosner
 Maresi (1948) como Blanka von Steinville - Tochter
 Nach dem Sturm (1948) como Gretel Aichinger
 Die letzte Nacht (1949)
 The Angel with the Trumpet (1950) como Anna Linden
 Es kommt ein Tag (1950) como Madeleine
 Dr. Holl (1951) como Angelika Alberti
 The Magic Box (1951) como Helena Friese-Greene
 So Little Time (1952) como Nicole de Malvines
 Bis wir uns wiedersehn (1952) como Pamela
 Der träumende Mund (1953) como Elisabeth
 Solange Du da bist (1953) como Eva Berger
 Tagebuch einer Verliebten (1953) como Barbara Holzmann
 The Heart of the Matter (1953) como Helen Rolt
 Die Letzte Brücke (1954) as Dr. Helga Reinbeck
 Herr über Leben und Tod (1955) como Barbara Bertram, geb. Hansen
 Napoléon (1955) como María Luísa de Austria
 Die Ratten (1955) como Pauline Karka
 Gervaise (1956) como Gervaise Macquart Coupeau (Copa Volpi á mellor actriz no Festival de Venecia)
 Liebe (1956) como Anna Ballard
 Rose Bernd (1957) como Rose Bernd
 Le Notti Bianche (1957) como Natalia
 The Brothers Karamazov (1958) como Grushenka
 Une vie by Alexandre Astruc (1958) como Jeanne Dandieu
 Der Schinderhannes (1958) como Julchen
 A árbore do aforcado (1959) como Elizabeth Mahler
 Raubfischer in Hellas (1959) como Mana
 Cimarron (1960) como Sabra Cravat
 The Mark (1961) como Ruth Leighton
 Das Riesenrad (1961) como Elisabeth von Hill
 Ich bin auch nur eine Frau (1962) como Lilli König
 Zwei Whisky und ein Sofa (1963) como Beate Dehn
 L'assassin connaît la musique... (1963) como Agnès Duvillard
 Le diable par la queue (1969) como La comtesse Diane
 Der heiße Tod (1969) como Leonie Caroll
 The Bloody Judge (1970) como Mother Rosa
 La Provocation (1970) como Jeanne
 Dans la poussière du soleil (1972) como Gertie Bradford
 Chamsin (1972) como Miriam
 Die Pfarrhauskomödie (1972) como Irma
 The Odessa File (1974) como Frau Miller
 Change (1975) como Mama
 Folies bourgeoises (1976) como Gretel
 Voyage of the Damned (1976) como Mrs. Hauser
 Kojak - Temporada 4, episodio 11: "The Pride and the Princess" (1976) como Sister Lepar Angelica / Princess Viva Dushan
 Derrick (1977-1978) como Luisa van Doom / Erika Rabes
 Superman (1978) como Vond-Ah
 Christmas Lilies of the Field (1979) como Valeska Piontek
 The Martian Chronicles - Temporada 1 (1980) como Anna Lustig
 Inside the Third Reich (1983) como Mrs. Speer
 Král Drozdia Brada (1984) como královna, Michalova matka
 1919 (1985) como Sophie Rubin
 Die glückliche Familie (1987-1991, serie de televisión) como Maria Behringer

 Notas 

 Véxase tamén 

 Bibliografía 
 Mato Weiland: Maria Schell. Die autorisierte Maria Schell-Story. Massimo-Verlag, Viena 1959 ÖNB 
 Herbert Spaich: Maria Schell – ihre Filme – ihr Leben. [Heyne-Bücher, 32] Heyne-Filmbibliothek, 99, München 1986, 
 Hermann Josef Huber: Heitere Starparade. 300 Anekdoten von Hans Albers bis Maria Schell. Herder Taschenbuch Verl., Freiburg/Br., Basel, Viena 1989 UBS
 Maximilian Schell, Gero von Boehm, Thomas Montasser: Meine Schwester Maria. Europa-Verlag, Hamburgo 2004, 
 Maja Keppler (Red.), Deutsches Filmmuseum [Frankfurt, Main] (Hrsg.): Maria Schell, [eine Ausstellung des deutschen Filmmuseums 31. Januar bis 17. Juni 2007 Frankfurt am Main, Juli bis Oktober 2007 auf dem Schloss Wolfsberg, Kärnten (Österreich)''. Schriftenreihe des Deutschen Filmmuseums: Kinematograph, 22, Frankfurt am Main 2006, 
 Ligazóns externas 
 Obituary: Maria Schell (1926-2005)
 Photographs and literature
 Maria Schell Estate at Deutsches Filminstitut, Frankfurt am Main

Categoría:Nados en Viena
Categoría:Nados en 1926
Categoría:Finados en 2005
Categoría:Actores de cinema de Suíza
Categoría:Actores de teatro de Suíza
Categoría:Actores de Austria
Categoría:Finados por pneumonía